PSH ติดอันดับ “หุ้นยั่งยืน” 7 ปีซ้อน
PSH ติดอันดับหุ้นยั่งยืน 7 ปีซ้อน สะท้อนหลักการพัฒนาองค์กรอย่างยั่งยืน ในเรื่องสิ่งแวดล้อม สังคม และธรรมาภิบาล (ESG)
PSH ติดอันดับหุ้นยั่งยืน 7 ปีซ้อน สะท้อนหลักการพัฒนาองค์กรอย่างยั่งยืน ในเรื่องสิ่งแวดล้อม สังคม และธรรมาภิบาล (ESG)
20 ต.ค. 2565

บริษัท พฤกษา โฮลดิ้ง จำกัด (มหาชน) หรือ PSH ได้รับคัดเลือกให้อยู่ในรายชื่อหุ้นยั่งยืน THSI ปี 2565 โดยได้รับการคัดเลือกต่อเนื่อง 7 ปีซ้อน  สะท้อนความใส่ใจด้านการให้ความสำคัญต่อการดำเนินธุรกิจตามกรอบแนวคิดการพัฒนาขององค์กรอย่างยั่งยืน ในเรื่องสิ่งแวดล้อม สังคม และธรรมาภิบาล (Environmental, Social, Governance: ESG)
นายอุเทน โลหชิตพิทักษ์ ประธานเจ้าหน้าที่บริหารกลุ่ม PSH เปิดเผยว่า พฤกษาดำเนินงานภายใต้แนวคิด “พฤกษา ใส่ใจ…เพื่อทั้งชีวิต” มุ่งสร้างสรรค์นวัตกรรมและเทคโนโลยีเพื่อส่งมอบบ้านที่มีคุณภาพ ตอบโจทย์ทุกความต้องการ พร้อมสร้างโอกาสที่ดีให้กับสังคม  โดยยึดหลักการพัฒนาองค์กรอย่างยั่งยืน ในเรื่องสิ่งแวดล้อม สังคม และธรรมาภิบาล (ESG) ผ่านการบริหารองค์กรตามหลักการกำกับดูแลกิจการที่ดี ตระหนักถึงความสำคัญต่อการเคารพสิทธิมนุษยชน ครอบคลุมทุกกลุ่มบุคคลที่ได้รับผลกระทบ เช่น พนักงาน เด็ก สตรี คนพิการ คู่ค้า และแรงงานต่างชาติ รวมถึงผู้เกี่ยวข้องในห่วงโซ่คุณค่าของธุรกิจ เพื่อสร้างความเข้มแข็งและการเติบโตที่ยั่งยืน ใน 3 มิติ ได้แก่
โดยในปีนี้จากการประเมินความยั่งยืนโดยครอบคลุมทั้งมิติเศรษฐกิจ สิ่งแวดล้อม สังคม และธรรมาภิบาล นับเป็นความภาคภูมิใจอีกครั้ง ที่พฤกษา โฮลดิ้งได้รับคัดเลือกเป็นหนึ่งใน “หุ้นยั่งยืน” ประจำปี 2565 ต่อเนื่องเป็นปีที่ 7  โดยพฤกษาจะยังคงมุ่งมั่นขับเคลื่อนธุรกิจสู่ความยั่งยืนอย่างต่อเนื่องในทุกมิติตลอดไป”
สำหรับรายชื่อหุ้นยั่งยืน หรือ Thailand Sustainability Investment (THSI)  เป็นรายชื่อของบริษัทจดทะเบียนที่ดำเนินธุรกิจอย่างยั่งยืนโดยคำนึงถึงสิ่งแวดล้อม สังคม และธรรมาภิบาล จัดทำโดยตลาดหลักทรัพย์แห่งประเทศไทย THSI โดยมีคณะทำงานเพื่อการลงทุนอย่างยั่งยืน ซึ่งประกอบด้วยผู้ทรงคุณวุฒิในภาคตลาดทุน เป็นผู้กลั่นกรองให้มีความโปร่งใสตลอดกระบวนการ โดยคัดเลือกจากองค์กรที่สมัครใจเข้าร่วมตอบแบบประเมินความยั่งยืน เพื่อให้เป็นอีกหนึ่งทางเลือกสำหรับผู้ลงทุนที่ต้องการลงทุนตามแนวคิดการลงทุนอย่างยั่งยืน ที่นำปัจจัยด้าน ESG มาประกอบการตัดสินใจลงทุนควบคู่ไปกับการวิเคราะห์ข้อมูลทางการเงินของบริษัทเพื่อสร้างผลตอบแทนอย่างต่อเนื่องในระยะยาว ศึกษารายละเอียดโครงการเพื่อสังคมและสิ่งแวดล้อมของพฤกษาเพิ่มเติมได้ที่ www.pruksa.com